Aalborg Stiftstidende, 1830-01-16
(Fortsat.)Der opstod nu i denne Tidspunkt en Art stiltiende Vaabenstilstand paa Krigstheatret i Europa, som ikkun blev afbrudt af smaae partielle Fegtninger. Det var denne Tidspunkt, som i Europa blev benyttet af de talrige Tyrkevenner til at udsprede Rygter om blodige Nederlag, som den russiske Hær skulde have lidt. Disse Rygter forstørredes i deres Flugt som Sneelavinen, der styrter sig ned af Fieldet, og fandt ikke Faa, der fæstede Lid til dem, thi i denne Punkt havde Absolutisterne i Europa antaget Anskuelser, der ganske stemmede overeens med den brittiske Handels-Aands Egenkjerlighed; man havde opfattet enkelte glimrende Træk i Sultan Mahmuds Caracteer, for saameget som mueligt at vinde den offentlige Mening for ham og at bringe den i mueligste Modsigelse med tidligere Anskueelser, der stemmende overeens med Menneskelighedens Jnteresser, med Religionens og Civilisationens Forskrivter, med Historiens Minder, og med Konsters og Videnskabers Fremskridt. Saaledes heed det, snart, at Storviziren havde bemægtiget sig Pladsen Balzik mellem Kovarna og Varna efter flere blodige Fægtninger, snart, at en tyrkisk Hær paa 40000 Mand havde fordrevet Russerne fra Egnen om Silistria og gjort en betydelig Krigskasse til Bytte, snart hørte man om Pestens Ødelæggelser, om Qvægsyge, om hæftige Oversvømmelser, som havde bortdrevet Communications-Broerne, om betydelige Tab af Krigsforraad, snart om lykkelige Udfald fra Giurgewo og om Gjen erobringen af Sisopolis, indtil endelig sikkre Efterretninger fra Krigsskuepladsen bragte disse Rygter til at tie. Man erfarede nu at Grev Diebitsch havde forlagt sit Hovedqvarteer paa den høire Donau¬Bred til Zernowody, trukket en betydelig Troppemasse sammen, og at han i Spidsen for 21 Batailloner, 16 Eskadroner og nogle Kosak Regimenter var brudt op ad meget vanskelige Veie imod Silistria, og endelig den 17de Mai indtruffet i en Miils Afstand fra denne Fæstning, uden paa Marschen at støde paa Fjenden. Paa denne selvsamme Dag, der gjorde Silistrias Blokade fuldstændig, gjorde Storviziren et Udfald fra Schumla, for at angribe Pravadi, og nyttede hertil det gunstige Øieblik, medens General Roth, som just var beskjæftiget med at concentrere sit Corps, endnu ikke havde faaet alle Regimenterne samlede paa den almindelige Samlingsplads. Storvizirens Angreb skeete med 15000 Mand Jnfanterie og Cavalleri imod det 4 Gange saa svage russiske Corps; da Storviziren netop i Fægtningens tvivlsomste Moment erholdt 10000 Mand Forstærkning fra Schumla, forlængedes Kampen med mageløs Forbittrelse indtil Nattens Komme og da General Roth, indtil den følgende Morgen havde erholdt Forstærkning, maatte Storviziren beqvemme sig til et Tilbagetog til Schumla. Det var rimeligviis dette offensive Foretagende, som bevægede General Diebitsch til et Skridt, der var voveligt i sin Udførelse, men maatte blive afgiørende for Krigens Udfald, om det kronedes med Held. Talen var ikke mindre end om at svække Beleringscorpset for Silistrig kort efter at Beleringen alvorlig var begyndt, og med et talrigt Armeecorps at løse een af Krigskonstens vanskeligste Opgaver, nemlig ved en hemmelig Marsch at overrumple Fjenden og angribe ham i Flanken. Dette dristige Manveuvre lykkedes aldeles. Fortsættelsen af Silistrias, Belering overdroges til Generallieutenant Kasowsky, og den 5te Juni brød Grev Diebitsch op med den til Angrebet paa Storvizirens Hær bestemte Armee. En Pioner Bataillons utrættelige Virksomhed ryddede de utallige Hindringer for Marschen af Veien. Denne forteredes, dærkedes med mageløs Duelighed af de lette Tropper og fuldførtes med en saa exemplarisk Forsig. tighed, at den blev Fjenden aldeles ubekjendt. Storviziren ansaae det Corps, der truede hans Flanke, at være detascheret fra General Roth, i det høiste at være 10000 Mand stærk og ikke at have anden Hensigt end at true hans Communications-Linie. Han lod sig saaledes lokke til at ophæve Beleiringen af Pravadi, som han just havde begyndt, og at rykke med sin hele Hær imod Defileerne ved Kulertscha, i den Formodning at kunne tilintetgjøre det russiske Corps. Det hører ikke herhen med Omstændelighed at detaillere Slaget, vi beskrive blot dets Hovedmomenter. Storvizirens Hær angives at have været 40000 Mand, og da det var første Gang under hele Krigen at en regelmæssig Har af Tyrker saae sig i den Nødvendighed at levere et Slag, er det rimeligt, at der intet overdrevet ligger i den russiske Generals Beretning, naar han siger, at den russiske Soldat brændte af Begjærlighed efter at maale sig med Fjenden. Kampen varede i 4 Timer, og har tilsyneladende været forbunden med nogle Fordele paa Tyrkernes Side i Begyndelsen, thi det er klart af Beretningen, at 2 Brigader Jnfanterie med deres Artillerie og en Cavallerie-Brigade med et ridende Batterie har maattet forstærke Russernes første Træfning, for at tilveiebringe Ligevægt i Kampen og at denne virkelig blev tilveiebragt, skyldte man i Særdeleshed nogle dristige Opmarscher af det ridende Batterie No. 19 under Generalmajor Arnoldis Commando og nogle ikke mindre tappre Angreb af Husar Regimenterne Pawlograd og Jrkutsk. Det synes som om Kampen efter ovennævnte 4 Timers Forløb har staaet stille paa begge Sider formedelst, Hærenes Udmattelse. Storviziren nyttede denne Mellemtid til at raadføre sig med de andre befalingsmænd, som skulle have tilraadt et Tilbagetog; Grev Diebitsch nyttede den til at formere nye Angrebs=Colonner. Det tyrkiske Krigsraad skal neppe have været til Ende, førend disse rykkede frem fra forskjellige Punkter til et Angreb som blev afgiørende. Det faaer at staae ved sit Værd, hvorvidt nogle tyrkiske Munitionsvogne, som, antændte afde russiske Granater, sprang i Luften, kunne have bidraget noget til at udbrede Skræk i de tyrkiske Geledder, men det er vist, at disse ikke paa staaende Fod oppebiede de russiske Colonner, men efter at have sendt dem en sidste Hilsen af deres Kanoner, grebe de til Flugten og efterlode 40 Stykker Skyds med tilhørende Amunitionsvogne, hele Leiren og det hele Kjørevæsen som et Bytte for Fjenden. Disse Trophæer forøgedes endnu paa Fjendens Flugt igjennem Skoven med 16 Kanoner. (Fortsættes.)